Un bărbat din Ploiești a devenit voluntar în centrul în care a fost ținut în izolare timp de 14 zile. El s-a decis să ajute după ce a observat că hrana îi era adusă de femei care erau nevoite să care zilnic sute de litri de apă.

Izolare coronavirus / FOTO: Autor: ADRIAN CUBA / AGERPRES FOTO Credit: AGERPRES FOTO, foto.agerpres.ro

Ciprian este numele bărbatului de 45 de ani din Ploiești, devenit voluntar chiar în centrul în care a stat în izolare timp de două săptămâni.

El a luat această hotărâre după ce a constatat că angajatele care îi asigurau hrana și administratorul unității de cazare descărcau zilnic sute de litri de apă pentru cei aflați în izolare.

"La finalul perioadei de carantină a întrebat dacă poate rămâne ca voluntar, solicitare care a fost privită cu uimire, dar primită cu toată deschiderea de către administratorul spațiului respectiv. I-a pus la dispoziție una dintre camerele care nu erau destinate cazării persoanelor care revin din zonele 'roșii', echipamentele de protecție necesare și i-a făcut și instructajul pe care Ciprian îl știa deja din experiența celor două săptămâni de izolare complete", a transmis Prefectura Prahova, citată de Mediafax.

ŞTIRILE ZILEI